	 
	                      Το ΕΚΠΑ στην Πόλη_C.I.V.I.S. Sustainability Challenge 2026



«Το ΕΚΠΑ στην Πόλη» συνδιοργανώνει, με το Εργαστήριο Περιβαλλοντικής Εκπαίδευσης της Φιλοσοφικής Σχολής του ΕΚΠΑ, το C.I.V.I.S. Sustainability Challenge 2026. Πρόκειται για ένα διήμερο βιωματικό Workshop συνεργατικής μάθησης και κοινωνικής καινοτομίας για φοιτήτριες και φοιτητές από όλα τα Τμήματα του ΕΚΠΑ, μία δράση που υλοποιείται στο πλαίσιο της Συμμαχίας Ευρωπαϊκών Πανεπιστημίων CIVIS.
Στόχος του βιωματικού εργαστηρίου είναι η ανάπτυξη δεξιοτήτων αειφορίας, διεπιστημονικότητας και δημιουργικής σκέψης φοιτητριών/φοιτητών (προπτυχιακών, μεταπτυχιακών και υποψηφίων διδακτόρων), οι οποίοι θα συνεργαστούν, αναζητώντας καινοτόμες και ρεαλιστικές λύσεις σε προκλήσεις του πραγματικού κόσμου, που σχετίζονται με την αειφορία (Sustainability Challenges).
Κατά τη διάρκεια του διημέρου, οι συμμετέχουσες και οι συμμετέχοντες θα αναπτύξουν σε διεπιστημονικές ομάδες ιδέες και προτάσεις για ένα Sustainability Challenge. Η ομάδα που θα αναδειχτεί θα εκπροσωπήσει το ΕΚΠΑ στο διεθνές C.I.V.I.S. Sustainability Challenge, τον Ιούνιο του 2026.
Πότε και πού θα λάβει χώρα το διήμερο Workshop:
Παρασκευή 27 & Σάββατο 28 Μαρτίου 2026, ώρες 09:00–16:00, στο Μουσείο Λαϊκής Τέχνης και Παράδοσης «Αγγελική Χατζημιχάλη» (Αγγ. Χατζημιχάλη 6, Πλάκα). 

